اوکراینا تهلوکه‌سیزلیک خیدمتی‌نین کیرووگراد ویلایتی‌نین صدری الکساندر ناکونچنی ائوینده اؤلو تاپیلیب.
یئرلی مئدیانین خبرینه گؤره، ناکونچنی شنبه گونو (20 آوقوست 2022) گئجه کروپیونیتسکی-ده‌کی ائوینده گولله سسی ائشیدیلدیک‌دن سونرا حیات یولداشی طرفیندن اؤلو تاپیلیب.
بیلدیریلیب کی، اوکراینا باش ساووجیلیغی ناکونچنی‌نین اؤلدوگونو تصدیقله‌ییب، پولیس حادثه ایله باغلی آراشدیرما‌لارا باشلاییب.
دیگر طرف‌دن، یئرلی سیاستچی آندری لاوروسون "تلگرام" حسابیندا ائتدیگی پای‌لاشیمدا ناکونچنی‌نین اینتحار ائتدیگینی یازدیغی، لاکین بو ادعانین رسمی اورقان‌لار طرفیندن تصدیقلنمه‌دیگی بیلدیریلیب.
